RO
C 481/8
Jurnalul Oficial al Uniunii Europene
19.12.2022
ALTE ACTE
COMISIA EUROPEANĂ Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr.
1151/2012 al Parlamentului European și al Consiliului privind sistemele din domeniul calității produselor agricole și alimentare (2022/C 481/05)
Prezenta publicare conferă dreptul de opoziție la cererea de înregistrare în temeiul articolului 51 din Regulamentul (UE) nr.
1151/2012 al Parlamentului European și al Consiliului (1) în termen de trei luni de la data prezentei publicări.
DOCUMENT UNIC
„Rökt Vättersik” Nr.
UE: PDO-SE-02591 – 7.11.2019 DOP (x) IGP ( ) 1.
Denumirea (denumirile) [a (ale) DOP sau IGP] „Rökt Vättersik”
2.
Statul membru sau țara terță Suedia
3.
Descrierea produsului agricol sau alimentar
3.1.
Tipul de produs Clasa 1.7.
Pești, moluște și crustacee proaspete și produse derivate
3.2.
Descrierea produsului căruia i se aplică denumirea de la punctul 1 „Rökt Vättersik” este un tip de coregon (Coregonus ssp.) din lacul Vättern, care este afumat într-o afumătoare.
Produsul „Rökt Vättersik” se comercializează neambalat sau, pentru o perioadă de valabilitate mai lungă, ambalat în vid.
Produsul prezintă următoarele caracteristici: Dimensiune: de obicei, între 0,3 și 0,6 kg, dar este posibil să existe exemplare mai mari.
Grăsimi: 0,5-2,5 %.
Conținutul de grăsimi variază în funcție de zona de capturare.
Culoare exterioară: de la maroniu-închis cu tentă violet (pe spate) și cafeniu-închis cu tentă alămie (pe burtă) până la un luciu alămiu-deschis.
(1) JO L 343, 14.12.2012, p. 1.